Statistinė regiono tautodailės elemento spalvų analizė.

Reikalavimai

Pagal klasės pristatinėjamą regioną patariame rinktis iš šių tautodailės kūrinių:

Aukštaitija – juostos arba megztos pirštinės;

Dzūkija – lovatiesės arba siuvinėtos (ne baltos) prijuostės;

Mažoji Lietuva – megztos pirštinės arba delmonai;

Suvalkija – prijuostės, lovatiesės arba juostos;

Žemaitija – sijonai, didžiosios skaros (gūnios) arba pirštinės.

1. Mokiniai iš įvairių šaltinių pasirenka bent 20 realių objektų. Tinka knygose, leidiniuose esantys kūriniai, muziejų eksponatai, internete rasti pavyzdžiai arba savo bei kitų žmonių buityje pastebėti tinkami analizei kūriniai. Darbe turėtų būti kiekvieno objekto spalvota nuotrauka, prie kiekvienos turi būti nurodyta vietovė, kur tai pagaminta, metai ir autorius arba meistras, jei toks yra žinomas.
2. Kiekvienam objektui mokiniai suskaičiuoja kiek ploto procentais skiriama kiekvienai spalvai, sudaro tai iliustruojančias stulpelines arba skritulines diagramas.
3. Išvadoje pateikia vidutinį procentinį spalvų pasiskirstymą tyrimui pasirinktuose tautodailės objektuose (diagrama ir tekstu), nurodo kiek spalvų vidutiniškai naudojama viename egzemplioriuje. Gali būti daugiau išvadų, pastebėjimų, iškeltų hipotezių.
4. Darbo pabaigoje nurodo išteklių šaltinius (iš kur buvo imti tyrimo duomenys ir kokios programos arba priemonės naudotos)
5. Darbas pateikiamas ir elektroninis, ir popierinis.

Pastabos ir patarimai:

Plotus galima skaičiuoti „pikseliuojant“ nuotrauką su įvairiomis programėlėmis.

Diagramas galima brėžti su Exel arba kitomis programomis.

Vertinimas:

Tinkamai pasirinkti objektai tyrimui - 1t

Nurodyti kiekvieno tiriamojo duomenys (vieta, metai, autorius) - 1t

Skaičiavimų tikslumas - 3t

Taisyklingos ir tikslios diagramos - 2t

Teisingai apskaičiuotos ir pateiktos galutinės išvados - 2t.

Nurodyti šaltiniai - 1t.

Iš viso: 10t.

Galimi papildomi balai už teisingas papildomas išvadas, iškeltas hipotezes, didesnį nei 25 tiriamų objektų kiekį, kitas matematines – kūrybines iniciatyvas.

Pažymys bus rašomas pasirinktinai į matematikos arba IT dalyką.

Linkime sėkmės ir vertingų įspūdžių!